CELEX: 32006R0957
Language: ro
Date: 2006-06-28 00:00:00
Title: Regulamentul (CE) nr. 957/2006 al Comisiei din 28 iunie 2006 privind clasificarea anumitor mărfuri în Nomenclatura Combinată și de modificare a Regulamentului (CEE) nr. 48/90

Anunţ juridic important

|

32006R0957

Official Journal L 175 , 29/06/2006 P. 0045 - 0048

		20060628Regulamentul (CE) nr. 957/2006 al Comisieidin 28 iunie 2006privind clasificarea anumitor mărfuri în Nomenclatura Combinată și de modificare a Regulamentului (CEE) nr. 48/90COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun [1], în special articolul 9 alineatul (1) litera (a),întrucât:(1) Pentru a asigura aplicarea uniformă a Nomenclaturii Combinate anexate Regulamentului (CEE) nr. 2658/87, este necesar să fie adoptate dispoziții privind clasificarea mărfurilor prevăzute de anexa la prezentul regulament.(2) Regulamentul (CEE) nr. 2658/87 stabilește regulile generale de interpretare a Nomenclaturii Combinate. Aceste reguli se aplică, de asemenea, oricărei alte nomenclaturi care se bazează pe aceasta, chiar parțial sau, eventual, adăugând subdiviziuni la aceasta, și care se stabilește prin reglementări comunitare specifice, în vederea aplicării unor măsuri tarifare sau de altă natură, în cadrul comerțului de mărfuri.(3) În temeiul regulilor generale menționate anterior, mărfurile descrise în coloana 1 a tabelului anexat la prezentul regulament trebuie încadrate la codurile NC corespunzătoare, indicate în coloana 2, în conformitate cu explicațiile indicate în coloana 3.(4) Ar trebui ca informațiile tarifare obligatorii emise de autoritățile vamale ale statelor membre cu privire la clasificarea mărfurilor în Nomenclatura Combinată și care nu sunt conforme cu dreptul instituit prin prezentul regulament să poată fi în continuare invocate de către titularul acestora, pe parcursul unei perioade de trei luni, în conformitate cu dispozițiile articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar [2].(5) Clasificarea "ecran cu afișaj matriceal format din puncte" din Regulamentul (CEE) nr. 48/90 al Comisiei din 9 ianuarie 1990 privind clasificarea anumitor mărfuri în Nomenclatura Combinată [3] a generat clasificări incorecte. În consecință, punctul 2 din anexa la regulamentul menționat anterior trebuie să fie eliminat.(6) Comitetul Codului Vamal nu a emis un aviz în termenul stabilit de președinte cu privire la produsul de la punctul 3 al tabelului din anexă.(7) Măsurile prevăzute de prezentul regulament sunt conforme cu avizul Comitetului Codului Vamal cu privire la produsele de la punctele 1 și 2 ale tabelului din anexă,ADOPTĂ PREZENTUL REGULAMENT:Articolul 1Mărfurile descrise în coloana 1 a tabelului anexat trebuie încadrate în Nomenclatura Combinată la codurile NC corespunzătoare, indicate în coloana 2 a tabelului menționat.Articolul 2Informațiile tarifare obligatorii emise de autoritățile vamale ale statelor membre care nu sunt conforme cu dreptul instituit prin prezentul regulament pot fi în continuare invocate, în conformitate cu dispozițiile articolului 12 alineatul (6) din Regulamentul (CEE) nr. 2913/92, pe parcursul unei perioade de trei luni.Articolul 3Punctul 2 din anexa la Regulamentul (CEE) nr. 48/90 se elimină.Articolul 4Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 28 iunie 2006.Pentru ComisieLászló KovácsMembru al Comisiei[1] JO L 256, 7.9.1987, p. 1. Regulament, astfel cum a fost modificat ultima dată prin Regulamentul (CE) nr. 838/2006 (JO L 154, 8.6.2006, p. 1).[2] JO L 302, 19.10.1992, p. 1. Regulament, astfel cum a fost modificat ultima dată prin Regulamentul (CE) nr. 648/2005 al Parlamentului European și al Consiliului (JO L 117, 4.5.2005, p. 13).[3] JO L 8, 11.1.1990, p. 16. Regulament, astfel cum a fost modificat ultima dată prin Regulamentul (CE) nr. 705/2005 (JO L 118, 5.5.2005, p. 18).--------------------------------------------------20060628ANEXĂDescrierea mărfurilor | Clasificare (cod NC) | Motivație |(1) | (2) | (3) |1.Ecran grafic și alfanumeric bazat pe tehnologia de afișaj cu cristale lichide cu matrice pasivă monocromă.Ecranul constă într-un strat de cristale lichide inserat între două plăci sau foi de sticlă, prezentând un anumit număr de puncte (repartizate pe 64 de linii și 240 de coloane) și o placă electronică de interfață cu tehnologie C-MOS.Poate fi incorporat în alte produse.Nu poate afișa imagini video. | 85312095 | Clasificarea se stabilește în conformitate cu regulile generale 1 și 6 de interpretare a Nomenclaturii Combinate și cu textul codurilor NC 8531, 853120 și 85312095. Ecranul fiind dotat cu placă electronică de interfață, nu poate fi clasificat ca dispozitiv cu cristale lichide de la poziția 9013 [a se vedea notele explicative ale Sistemului Armonizat de la poziția 9013 (1)]. Ecranul nu este echipat cu sistemul electronic necesar reproducerii semnalelor video. Prin urmare, nu poate fi încadrat ca monitor video la poziția 8528. Ecranul este un tablou de avertizare de la poziția 8531, deoarece nu poate să afișeze decât caractere grafice și alfanumerice [a se vedea notele explicative ale SA de la poziția 8531 (D)]. |2.Produs denumit "modul LCD (cu ecran sensibil la atingere)", constând într-un dispozitiv cu cristale lichide cu matrice activă, dotat cu o unitate de retroiluminare ("backlight"), cu invertoare și cu circuite imprimate incorporând exclusiv comanda electronică de control necesară adresării pixelilor. Dispozitivul cu cristale lichide constă într-un strat de cristale lichide inserat între două plăci de sticlă. Placa exterioară de sticlă este acoperită cu un strat metalic cu rezistivitate și conductivitate electrică.Modulul are la bază tehnologia TFT ("thin-film transistor") a ecranului plat cu matrice activă. Dimensiunile acestuia sunt de 34,5 (L) × 35,3 (Î) × 16,5 (A), iar diagonala ecranului de 38,1 cm (15 inchi).Modulul nu incorporează alte componente electronice (de exemplu, o sursă de alimentare, un convertizor video, un demultiplicator, un tuner etc.) și nici interfețe care să permită conectarea la alte aparate. | 85489090 | Clasificarea se stabilește în conformitate cu regulile generale 1 și 6 de interpretare a Nomenclaturii Combinate, cu nota 2 (c) de la secțiunea XVI și cu textul codurilor NC 8548, 854890 și 85489090. Modulul este o parte care nu poate fi considerată ca fiind destinată exclusiv sau în principal unei anumite mașini din secțiunea XVI. Prin urmare, acesta se încadrează la poziția 8548 în temeiul notei 2 (c) de la secțiunea XVI. |3.Produs denumit "modul LCD (cu ecran sensibil la atingere)", constând într-un dispozitiv cu cristale lichide cu matrice activă, dotat cu o unitate de retroiluminare ("backlight"), cu invertoare și cu circuite imprimate incorporând exclusiv comanda electronică de control necesară adresării pixelilor.Modulul are la bază tehnologia TFT ("thin-film transistor") a ecranului plat cu matrice activă (TFT). Dimensiunile acestuia sunt de 75,9 (L) × 44,9 (Î) × 4,9 (A), diagonala ecranului de 81,6 cm (32 inchi), iar rezoluția de 1366 × 768 pixeli.Modulul nu incorporează alte componente electronice (de exemplu, o sursă de alimentare, un convertizor video, un demultiplicator, un tuner etc.) și nici interfețe care să permită conectarea la alte aparate. | 85299081 | Clasificarea se stabilește în conformitate cu regulile generale 1 și 6 de interpretare a Nomenclaturii Combinate, cu nota 2 (b) de la secțiunea XVI și cu textul codurilor NC 8529, 852990 și 85299081. Modulul nu poate fi încadrat la poziția 9013, deoarece conține o unitate de retroiluminare, invertoare și circuite imprimate care incorporează comanda electronică necesară adresării pixelilor [a se vedea notele explicative ale Sistemului Armonizat de la poziția 9013 (1)]. Acesta nu poate fi clasificat nici la poziția 8473 ca parte a unei unități de afișare a mașinii automate de prelucrare a datelor, deoarece nu este destinat exclusiv sau în principal unei mașini automate de prelucrare a datelor de la poziția 8471. Acest modul nu poate fi încadrat la poziția 8531, deoarece nu poate fi considerat ca un aparat electric de semnalizare vizuală de la poziția 8531 sau ca o parte a unui astfel de aparat, având în vedere caracteristicile sale (a se vedea notele explicative ale Sistemului Armonizat de la poziția 8531). Datorită caracteristicilor sale (precum dimensiunile și rezoluția), modulul trebuie clasificat la poziția 8529, deoarece este destinat exclusiv sau în principal unui aparat de la poziția 8528. |--------------------------------------------------